

**Transporta nelaimes**

**gadījumu un incidentu**

**izmeklēšanas birojs**

**GADA**

**PĀRSKATS 2023**

**Rīga**

**202****4**

**SATURS**

[Saīsinājumu skaidrojums 3](#_Toc168306833)

[1. PAMATINFORMĀCIJA 4](file:///C:\Users\Jazeps\Desktop\GADA_P_2024\TAIIB_gada_parskats_2023_NODALAS.docx#_Toc168306834)

[1.1. Biroja juridiskais statuss un funkcijas 5](#_Toc168306835)

[1.2. Biroja finanšu resursi un darbības rezultāti 6](#_Toc168306836)

[1.3. Biroja personāls 7](#_Toc168306837)

[1.4. Biroja organizatoriskā struktūra 8](#_Toc168306838)

[1.5. Personāla izglītība 8](#_Toc168306839)

[1.6. Biroja personāla mācības 9](#_Toc168306840)

[1.7. Komunikācija ar sabiedrību 9](#_Toc168306841)

[2. AVIĀCIJAS NELAIMES GADĪJUMU UN INCIDENTU IZMEKLĒŠANAS NODAĻA 10](file:///C:\Users\Jazeps\Desktop\GADA_P_2024\TAIIB_gada_parskats_2023_NODALAS.docx#_Toc168306842)

[2.1. Aviācijas nelaimes gadījumu un incidentu drošuma izmeklēšana 11](#_Toc168306843)

[2.2. Izmeklētie negadījumi pēc gaisa kuģa masas 11](#_Toc168306844)

[2.3. Drošības rekomendāciju analīze 11](#_Toc168306845)

[2.4. Aviācija nodaļas pabeigtās izmeklēšanas 12](#_Toc168306846)

[2.5. Aviācijas nodaļas uzsāktās un citām valstīm deleģētās izmeklēšanas, no TNGIIB puses nozīmētie pilnvarotie pārstāvji citu valstu aviācijas negadījumu izmeklēšanā 12](#_Toc168306847)

[2.6. Aviācijas nodaļas saņemtie un izvērtētie ziņojumi par atgadījumiem nozarē 13](#_Toc168306848)

[2.7. Eiropas koordinācijas centra atgadījumu ziņošanas sistēma 13](#_Toc168306849)

[2.8. ECCAIRS datu bāzē papildinātā informācija 13](#_Toc168306850)

[2.9. Sadarbība ar starptautiskajām organizācijām 13](#_Toc168306851)

[2.10. Aviācijas nodaļa veica šādus pasākumus 14](#_Toc168306852)

[2.11. Aviācijas nodaļas darbības nākotnes perspektīvas un uzdevumi 15](#_Toc168306853)

[3. DZELZCEĻA AVĀRIJU IZMEKLĒŠANAS NODAĻA 16](file:///C:\Users\Jazeps\Desktop\GADA_P_2024\TAIIB_gada_parskats_2023_NODALAS.docx#_Toc168306854)

[3.1. Dzelzceļa satiksmes negadījumu izmeklēšana 17](#_Toc168306855)

[3.2. Pabeigtās izmeklēšanas 2023. gadā 17](#_Toc168306856)

[3.3. Izmeklētie dzelzceļa satiksmes negadījumi no 2018.-2023. gadam 17](#_Toc168306857)

[3.4. Drošības ieteikumu analīze 17](#_Toc168306858)

[3.5. Dzelzceļa negadījumu sākotnējā izvērtēšana 18](#_Toc168306859)

[3.6. Dzelzceļa nodaļas veiktās negadījumu sākotnējās izvērtēšanas 2023. gadā 18](#_Toc168306860)

[3.7. Sadarbība ar dzelzceļa satiksmes valstu izmeklēšanas struktūru Eiropas tīklu 21](#_Toc168306861)

[3.8. Dzelzceļa nodaļas darbības nākotnes perspektīvas un uzdevumi 21](#_Toc168306862)

[4. JŪRAS NEGADĪJUMU IZMEKLĒŠANAS NODAĻA 22](file:///C:\Users\Jazeps\Desktop\GADA_P_2024\TAIIB_gada_parskats_2023_NODALAS.docx#_Toc168306863)

[4.1.  Jūras negadījumu un incidentu izmeklēšana 23](#_Toc168306864)

[4.2. Jūras nodaļas veiktās negadījumu un incidentu sākotnējās izvērtēšanas 2023. gadā 23](#_Toc168306865)

[4.3. SafeSeaNet saņemtie ziņojumi 24](#_Toc168306866)

[4.4. Drošības rekomendāciju analīze 24](#_Toc168306867)

[4.5. Jūras negadījumu un incidentu statistika no 2018.-2023. gadam 24](#_Toc168306868)

[4.6. Sadarbība ar starptautiskajām organizācijām un apmācība 26](#_Toc168306869)

[4.7. Jūras nodaļas darbības nākotnes perspektīvas un uzdevumi 26](#_Toc168306870)

[5. PLĀNOTIE PASĀKUMI 28](file:///C:\Users\Jazeps\Desktop\GADA_P_2024\TAIIB_gada_parskats_2023_NODALAS.docx#_Toc168306871)

[5.1. Birojam izvirzītie uzdevumi pārskata gadā un to ieviešanas novērtējums 29](#_Toc168306872)

[5.2. Biroja plānotie pasākumi 2024. gadā 30](#_Toc168306873)

# Saīsinājumu skaidrojums

|  |  |
| --- | --- |
| EASA | Eiropas aviācijas drošības aģentūra |
| ECAC-ACC | Eiropas civilās aviācijas konferences aviācijas nelaimes gadījumu izmeklētāju ekspertu grupa |
| EMAIIF | Eiropas jūras negadījumu izmeklētāju forums |
| EMSA | Eiropas Jūras drošības aģentūra |
| EMCIP | Eiropas Komisijas jaunās jūras negadījumu uzskaites datubāzes |
| ENCASIA | Eiropas Civilās aviācijas drošības izmeklēšanas iestāžu tīkls |
| ERA | Eiropas Savienības Dzelzceļu aģentūra |
| EU SBSR | Eiropas Savienības Stratēģija Baltijas jūras reģionam |
| PA SAFE | Politikas joma DROŠĪBA |
| ESASI | Eiropas aviācijas drošības izmeklētāju biedrība |
| EU SBSR | Eiropas Savienības Baltijas jūras reģiona stratēģija |
| ICAO | Starptautiskā Civilās aviācijas organizācija |
| IMO | Starptautiskā Jūrniecības organizācija |
| ISASI | Starptautiskā aviācijas drošības izmeklētāju biedrība |
| MAIIF | Starptautiskais jūras negadījumu izmeklētāju forums |
| NIB – tīkls | Dzelzceļa satiksmes valstu izmeklēšanas struktūru Eiropas tīkls |
| ECCAIRS | Eiropas koordinācijas centra atgadījumu ziņošanas sistēma |
| CAA | Valsts aģentūra „Civilās aviācijas aģentūra” |
| OVC | Rīgas lidostas operatīvās vadības centrs |
| LGS | Valsts akciju sabiedrība “Latvijas gaisa satiksme” |
| TEAS | Automātiskā apziņošanas sistēma |
| NIMP | Nacionālais izmeklēšanas pārvaldības plāns |
| USOAP CMA ICVM | Informācijas ievadīšana ICAO serverī par biroja veiktajiem pasākumiem sakarā ar ICAO auditā konstatētajām neatbilstībām |
| AIG | Aviācijas nelaimes gadījumu un nopietnu incidentu izmeklēšanas nodaļa (pēc ICAO audita protokola) |
| SRIS2 | Drošības rekomendāciju ievadīšanu un kodēšanu datu bāzē |

# 1. PAMATINFORMĀCIJA

## 1.1. Biroja juridiskais statuss un funkcijas

Transporta nelaimes gadījumu un incidentu izmeklēšanas birojs (turpmāk - Birojs) ir satiksmes ministra pārraudzībā esoša tiešās pārvaldes iestāde. Biroja darbības mērķis ir valsts pārvaldes funkcijas īstenošana civilās aviācijas nelaimes gadījumu un incidentu izmeklēšanas jomā, smagu dzelzceļa avāriju un nopietnu negadījumu (turpmāk − dzelzceļa avārijas) izmeklēšanas jomā, kā arī jūras negadījumu un incidentu izmeklēšanas jomā. Biroja darbība nerada tiesiskas sekas trešajām personām, ja vien normatīvajos aktos nav noteikts citādi.

Piekļuve izmeklēšanas lietiskajiem pierādījumiem izmeklētājiem šobrīd nodrošināta saskaņā ar 2011. gada 27. decembra Ministru kabineta noteikumu Nr.1025 prasībām “Noteikumi par rīcību ar lietiskajiem pierādījumiem un arestēto mantu".

**Biroja galvenās funkcijas:**

**IEVĒRĪBAI**

Biroja veiktā izmeklēšanā nenosaka fiziskas vai juridiskas personas vainu un atbildību**.**



* izmeklēt civilās aviācijas nelaimes gadījumus un incidentus un analizēt to cēloņus;
* izmeklēt dzelzceļa avārijas un analizēt to cēloņus;
* izmeklēt jūras negadījumus un incidentus un analizēt to cēloņus;
* izstrādāt drošības rekomendācijas, lai novērstu līdzīgu civilās aviācijas nelaimes gadījumu un incidentu atkārtošanos nākotnē;
* izstrādāt drošības rekomendācijas līdzīgu dzelzceļa satiksmes negadījumu novēršanai nākotnē;
* izstrādāt drošības rekomendācijas līdzīgu jūras negadījumu novēršanai nākotnē;
* ziņot Satiksmes ministrijai par Latvijas Republikas teritorijā notikušajiem civilās aviācijas nelaimes gadījumiem un incidentiem un dzelzceļa avārijām, kā arī par citās valstīs notikušajiem civilās aviācijas nelaimes gadījumiem un incidentiem, ja tajos ir iesaistīti Latvijas Republikas Civilās aviācijas gaisa kuģu reģistrā reģistrētie gaisa kuģi, un dzelzceļa avārijām, ja tajās ir iesaistīts Latvijas Republikā reģistrēts ritošais sastāvs;
* ziņot ieinteresēto valstu aviācijas institūcijām, personām un Starptautiskajai civilās aviācijas organizācijai (ICAO) par Latvijas Republikas teritorijā notikušajiem civilās aviācijas nelaimes gadījumiem un nopietniem incidentiem, kā arī par to izmeklēšanas uzsākšanu;
* ziņot ieinteresēto valstu dzelzceļa institūcijām, infrastruktūru pārvaldītājiem, dzelzceļa pārvadātājiem un Eiropas Dzelzceļa aģentūrai par Latvijas Republikas teritorijā notikušajām dzelzceļa avārijām, kā arī par to izmeklēšanas uzsākšanu;
* pieņemt lēmumus par citu dzelzceļa satiksmes negadījumu un ar vilcienu kustību saistīto starpgadījumu izmeklēšanu, ja tie ietekmē kustības drošību, ņemot vērā negadījuma smagumu, tā ietekmi uz dzelzceļa drošību Kopienas līmenī, kā arī infrastruktūras pārvaldītāja, dzelzceļa pārvadājumu komersantu, drošības iestāžu vai Eiropas Savienības dalībvalstu pieprasījumu;
* ziņot Satiksmes ministrijai par jūras negadījumiem un incidentiem, kuros ir iesaistīts Latvijas Kuģu reģistrā reģistrēts kuģis, par negadījumiem un incidentiem, kas notiek Latvijas Republikas teritoriālajā jūrā vai iekšējos ūdeņos, kā arī par negadījumiem, kuros Latvijas Republika ir pamatoti ieinteresētā valsts;
* ziņot kuģu īpašniekiem, kuģu karoga valsts jūras institūcijām, ieinteresēto valstu jūras institūcijām par jūras negadījumiem, kas notikuši Latvijas Republikas teritoriālajā jūrā vai iekšējos ūdeņos.

## ****1.2. Biroja finanšu resursi un darbības rezultāti****

Saskaņā ar likuma „Par aviāciju” 5. panta ceturto daļu Birojs aviācijas nelaimes gadījumu un incidentu izmeklēšanas jomā tiek finansēts no ieņēmumu daļas par aeronavigācijas pakalpojumiem Rīgas lidojumu informācijas rajonā saskaņā ar Ministru kabineta noteikumiem par aeronavigācijas pakalpojumu maksas sadales kārtību. Saskaņā ar Dzelzceļa likuma 33.1 panta piekto daļu Birojs dzelzceļa satiksmes negadījumu izmeklēšanas jomā tiek finansēts no dzelzceļa infrastruktūras finansējuma.

Saskaņā ar Jūrlietu pārvaldes un jūras drošības likuma 8.1 panta otro daļu Biroju jūras negadījumu un jūras incidentu izmeklēšanas jomā finansē no Latvijas Jūras administrācijas līdzekļiem, kuri saskaņā ar Ministru kabineta noteiktajiem izcenojumiem gūti par valsts pārvaldes uzdevumu ietvaros sniegtajiem maksas pakalpojumiem, un citiem pašu ieņēmumiem.

Ar Ministru kabineta 2022. gada 21. septembra rīkojumu Nr.627 ”Par Transporta nelaimes gadījumu un incidentu izmeklēšanas biroja 2023.gada budžeta apstiprināšanu” (turpmāk- rīkojums Nr. 627) tika apstiprināti Biroja budžeta ieņēmumi 475 337 euro un izdevumi 568 803 euro apmērā, kur, pamatojoties uz Likuma par budžetu un finanšu vadību 6.1 panta piekto daļu, Biroja budžeta izdevumu daļa tika palielināta par maksas pakalpojumu un citu pašu ieņēmumu atlikuma daļu uz 2022. gada 1. janvāri, t.i., par 93 466 euro.

Biroja darbības nodrošināšanai 2023. gadā tika izlietoti 492 300 euro, no tiem atlīdzībai 426 287 euro, precēm un pakalpojumiem 60 371 euro un kapitāliem ieguldījumiem 5 642 euro.

**Finansējums un tā izlietojums 2023. gadā** **(euro)**

|  |  |  |  |  |
| --- | --- | --- | --- | --- |
| Nr.  p.k. | Finanšu līdzekļi | Iepriekšējā gadā (faktiskā izpilde) | Pārskata gadā | |
| apstiprināts ar rīkojumu | faktiskā izpilde |
| 1. | Finanšu resursi izdevumu segšanai (kopā) | 462 158 | 568 803 | 568 803 |
| 1.2. | maksas pakalpojumi un citi pašu ieņēmumi | 462 158 | 568 803 | 568 803 |
| 2. | Izdevumi (kopā) | 445 323 | 568 803 | 492 300 |
| 2.1. | uzturēšanas izdevumi (kopā) | 439 211 | 557 337 | 486 658 |
| 2.1.1. | kārtējie izdevumi | 439 211 | 557 337 | 486 658 |
| 2.2. | izdevumi kapitālieguldījumiem | 6 112 | 11 466 | 5 642 |

## 1.3. Biroja personāls

2023. gadā Birojā bija desmit amatu vietas: deviņas ierēdņa vietas un viena darbinieka amata vieta. Uz 2023. gada 31. decembri Birojā bija viena vakanta aviācijas nelaimes gadījumu un incidentu izmeklētāja vieta. Birojā strādāja 6 vīrieši un 3 sievietes. Biroja darbinieku vidējais vecums bija 51 gads.

**Biroja darbinieku sadalījumu pa vecuma grupām 2023. gadā**

|  |  |
| --- | --- |
| Vecums (no - līdz) | Skaits uz 31.12.2023 |
| 30-50 | 4 |
| 51 un vairāk | 5 |

## 1.4. Biroja organizatoriskā struktūra

## 1.5. Personāla izglītība

Visiem Biroja darbiniekiem bija augstākā izglītība. Septiņiem biroja darbiniekiem bija augstākā tehniskā izglītība aviācijas, dzelzceļa un jūrniecības jomā un trijiem darbiniekiem – augstākā izglītība sociālās zinātnēs.

## 1.6. Biroja personāla mācības

2023. gadā Biroja nodarbinātie kopumā apmeklēja 57 profesionālās izaugsmes seminārus, kursus un ieguva sertifikātus. Tai skaitā Birojā tika organizētas apmācības katrā nozarē, lai iegūstu zināšanas un prasmes par biroja citu nozaru izmeklēšanas specifiku. Visi izmeklētāji apmeklēja izmeklētāju kursus, pieredzes apmaiņas semināros vai konferences, lai papildinātu teorētiskās un praktiskās zināšanas par mūsdienu tehnikas iekārtām un tehnoloģijām, un jaunām izmeklēšanas metodēm.

Ņemot vērā to, ka Birojā strādā tikai 10 cilvēki, no kuriem 6 ir dažādu nozaru izmeklētāji, kuriem jebkurā diennakts laikā jānodrošina izbraukšana uz negadījumu vietu, tika turpināta izmeklētāju starpnozaru kompetences attīstīšana, organizējot savstarpējās apmācības, lai nepieciešamības gadījumā jebkurš Biroja izmeklētājs būtu spējīgs veikt sākotnējās darbības aviācijas, dzelzceļa vai jūras transporta negadījumā vietā. Papildus šajās mācībās piedalījās arī visi Biroja atbalsta funkciju veicēji, ar nolūku iesaistīt arī viņus negadījumu izmeklēšanas darbā.

Ņemot vērā to, ka ir uzsākta jaunu pasažieru elektrovilcienu ekspluatācija, izmeklētāji apguva šo vilcienu kustības datu reģistrācijas iekārtas nolasīšanas (atšifrēšanas) metodes un iespējas, kas palīdzētu izmeklēšanā, notiekot dzelzceļa satiksmes negadījumam.

## 1.7. Komunikācija ar sabiedrību

Birojs savā tīmekļa vietnē ievieto nobeiguma ziņojumus par aviācijas nelaimes gadījumu un nopietnu incidentu izmeklēšanu, nobeiguma ziņojumus par izmeklētajiem dzelzceļa satiksmes negadījumiem, izmeklēšanas ziņojumus par izmeklētajiem jūras negadījumiem un incidentiem, publiskos pārskatus, kā arī informāciju par Biroja budžeta izlietojumu, nodarbināto skaitu un darba samaksu. Ar Biroja interneta mājaslapas starpniecību ikviena persona var uzdot jautājumus, uz kuriem tiek sniegtas atbildes.



# 2. AVIĀCIJAS NELAIMES GADĪJUMU UN INCIDENTU IZMEKLĒŠANAS NODAĻA

## 2.1. Aviācijas nelaimes gadījumu un incidentu drošuma izmeklēšana

Latvijas Republikā aviācijas nelaimes gadījumu un incidentu drošuma izmeklēšanu veic Transporta nelaimes gadījumu un incidentu izmeklēšanas biroja Aviācijas nelaimes gadījumu un incidentu izmeklēšanas nodaļa (turpmāk - Aviācijas nodaļa).

## 2.2. Izmeklētie negadījumi pēc gaisa kuģa masas

|  |  |  |  |  |  |  |
| --- | --- | --- | --- | --- | --- | --- |
| Gaisa kuģa masa/Gads | 2018 | 2019 | 2020 | 2021 | 2022 | 2023 |
| Līdz 2250kg | 3 | 1 | 0 | 1 | 2 | 0 |
| Virs 2250kg | 2 | 3 | 2 | 2 | 0 | 1 |

**Izmeklēto negadījumu sadalījums pēc negadījuma smaguma**

|  |  |  |  |  |  |  |
| --- | --- | --- | --- | --- | --- | --- |
| Negadījuma veids/Gads | 2018 | 2019 | 2020 | 2021 | 2022 | 2023 |
| Aviācijas nelaimes gadījums | 1 | 0 | 0 | 1 | 1 | 0 |
| Aviācijas nopietns incidents | 4 | 2 | 3 | 2 | 1 | 1 |

## 2.3. Drošības rekomendāciju analīze

Drošības rekomendāciju analīze ļauj izvērtēt sniegto rekomendāciju efektivitāti un izmantot atgriezenisko saiti, lai uzlabotu turpmāko rekomendāciju izstrādi.

|  |  |  |  |  |  |  |
| --- | --- | --- | --- | --- | --- | --- |
| Gads | 2018 | 2019 | 2020 | 2021 | 2022 | 2023 |
| Izstrādātas | 4 | 4 | 2 | 3 | 2 | 5 |
| Ieviestas | 4 | 4 | 2 | 3 | 2 | 3 |
| Tiek ieviestas |  |  |  |  |  |  |
| Netiek ieviestas |  |  |  |  |  |  |

Piezīmes:

**Ieviestas** - rekomendāciju īstenoja tā, kā to sniedza Aviācijas nodaļa;

**Tiek ieviestas** - adresāts piekrita, ka ir jāuzlabo drošība, bet tam bija atļauts vai arī tas veica citus pasākumus, kas netika ieteikti riska mazināšanai;

**Netiek ieviestas** - adresāts pieņēma ieteiktā uzlabojuma iemeslu, bet pēc pienācīgas apsvēršanas secināja, ka papildu pasākumi nav nepieciešami, jo uz risku, ko atklāj negadījums vai starpgadījums, attiecas spēkā esošie riska pieņemšanas kritēriji.

## 2.4. Aviācija nodaļas pabeigtās izmeklēšanas

|  |  |  |
| --- | --- | --- |
| Notikums | Drošības rekomendācijas | Izmeklēšanas pabeigšanas datums |
| 03.12.2021. Aviācijas nopietns incidents  AS “airBaltic” gaisa kuģis A220-300, reģistrācijas numurs YL-CSE, kas lidoja no Stokholmas uz Rīgu (reisa numurs BT102): nosēšanās laikā Rīgas lidostā gaisa kuģis nobrauca no skrejceļa. Gaisa kuģī atradās 44 pasažieri un 6 apkalpes locekļi. Negadījumā gaisa kuģa apkalpe un pasažieri nav cietuši. | Izstrādātas piecas drošības rekomendācijas gaisa kuģa ekspluatantam un starptautiskajai lidostai “Rīga” | Izmeklēšana pabeigta 2023. gada 22. martā |

## 2.5. Aviācijas nodaļas uzsāktās un citām valstīm deleģētās izmeklēšanas, no TNGIIB puses nozīmētie pilnvarotie pārstāvji citu valstu aviācijas negadījumu izmeklēšanā

|  |  |
| --- | --- |
| Notikums | Biroja rīcība |
| 22.04.2023. Aviācijas nopietns incidents Lidojuma laikā noticis negadījums ar AS airBaltic gaisa kuģi A220-300, reģistrācijas numurs YL-ABM, kas lidoja no Cīrihē uz Briseli. Gaisa kuģis nosēšanas laikā neievēroja nosēšanas konfigurāciju, ar ko pilots paziņojis par aiziešanu uz otro apli. | Izmeklēšanu veic Beļģijas izmeklēšanas birojs. No Latvijas puses ir nozīmēts pilnvarots pārstāvis - TNGIIB izmeklētājs |
| 9.06.2023. Aviācijas nopietns incidents  Militārā gaisa kuģa Tarragon, r/n LAF021, pilots informēja Lielvārdes TWR dispečeri par tehniskām problēmām ar labās šasijas fiksāciju. Gaisa kuģis nenozīmīgi bojāts, pilots incidentā nebija cietis. | Izmeklēšanu veica NBS pārstāvji, pieaicinot TNGIIB izmeklētājus. |
| 28.06.2023. Aviācijas nopietns incidents  Gaisa kuģis Aero L-39C, r/n YL-KSJ, lai izvairītos no sadursmes ar putniem, veica lidojuma manevru un sadūrās ar meteoroloģiskās antenas mastu. Pēc incidenta gaisa kuģis veica drošu nosēšanos lidlaukā “Jūrmala”. Gaisa kuģim tika bojāts labais spārns un stabilizators, pilots incidentā nebija cietis. | Izmeklēšanu veica Valsts aģentūrai “Civilās aviācijas aģentūra” sadarbībā ar TNGIIB izmeklētājiem. |
| 30.12.2023. Aviācijas nelaimes gadījums  Privātā lidmašīna Tarragon (ražota Latvijā), r/n I-E364 (Itālija), pēc pacelšanās nokrita priežu meža teritorijā. Pilots gāja bojā, pasažieris guva smagus ievainojumus (abi Itālijas pilsoņi). | Izmeklēšanu veic Spānijas SIA (Safety Investigation Agency), no Latvijas puses ir nozīmēts pilnvarots pārstāvis - TNGIIB izmeklētājs |

## 2.6. Aviācijas nodaļas saņemtie un izvērtētie ziņojumi par atgadījumiem nozarē

|  |  |
| --- | --- |
| Notikums | Skaits |
| Notikumu ziņojumi (Occurrence Report) no Latvijas Gaisa satiksmes (LGS) par incidentiem Latvijas gaisa telpā | 3 |
| Lidojumu drošības ziņojumi (Flight Safety Report) no LR gaisa kuģu ekspluatantiem (RAF-AVIA, airBaltic) | 2 |
| Rīgas lidostas Operatīvas vadības centra (OVC) paziņojumi par lidostā izsludinātām “A1 gatavība” signāliem, kas savukārt dublējas ar LGS e-pastā nosūtītām ziņām no automātiskās apziņošanas sistēmas TEAS | 22 |
| Paziņojumi (Notification) no ārzemju izmeklēšanas iestādēm | 2 |

## 2.7. Eiropas koordinācijas centra atgadījumu ziņošanas sistēma

Notikušos atgadījumus ar civilās aviācijas gaisa kuģiem valsts aģentūra „Civilās aviācijas aģentūra” (CAA) reģistrē Eiropas koordinācijas centra atgadījumu ziņošanas sistēmas (ECCAIRS) datu bāzē. Aviācijas nelaimes gadījumu un nopietnu incidentu reģistrāciju ECCAIRS datu bāzē veic CAA, bet izmeklēšanas procesā iegūto informāciju papildina Birojs, izmantojot serveri, kas savienots ar CAA datu bāzi.

## 2.8. ECCAIRS datu bāzē papildinātā informācija

|  |  |  |  |  |  |
| --- | --- | --- | --- | --- | --- |
| 2018 | 2019 | 2020 | 2021 | 2022 | 2023 |
| 4 | 4 | 2 | 3 | 2 | 1 |

## 2.9. Sadarbība ar starptautiskajām organizācijām

Sagatavoti komentāri par ENCASIA Rokasgrāmatas projektu The Peer Review Phase 2.

Aviācijas nodaļa pilnveidoja Nacionālo izmeklēšanas pārvaldības plānu (NIMP, *National Investigation Management Plan*), kurā tika noteikti pasākumi un procedūras Biroja darbībai gadījumiem, ja noticis nopietns liela mēroga aviācijas nelaimes gadījums ar komerciālo gaisa kuģi, kā arī noteikti pasākumi sadarbībai un savstarpējai palīdzībai no citu Eiropas drošuma izmeklēšanas iestāžu tīkla (ENCASIA) dalībvalstu puses.

Aviācijas nodaļas pārstāvji piedalījās ENCASIA, EASA rīkotajās konferencēs un darba semināros par drošuma izmeklēšanas jautājumiem:

* ENCASIA 26. un 27. plenārsēdē;
* Aviācijas nelaimes gadījumu izmeklētāju ekspertu 58.(ACC/58) un 59.(ACC/59) sapulces Eiropas Civilās Aviācijas Konferencē (ECAC);
* ECAC-ICAO EUR/NAT reģionālā seminārā;
* Eiropas Aviācijas drošības izmeklētāju biedrības (ESASI) reģionālā seminārā;
* EASA-ENCASIA ikgadējā sanāksmē;
* ISASI kopējā ikgadējā konferencē.

## 2.10. Aviācijas nodaļa veica šādus pasākumus

* Papildināja informāciju ECCAIRS2/SRIS2 sistēmā par notikušajiem aviācijas nelaimes gadījumiem un nopietniem incidentiem, kurus izmeklēja Birojs;
* Piedalījās AIRBUS organizētajās drošības izmeklēšanas iestādēm paredzētajos kursos;
* Pieaugušo neformālās izglītības mācību programmas "Aviācijas negadījumu izmeklēšana, institūciju kompetence un sadarbība" ietvaros, kuru realizē Valsts policijas koledža, Aviācijas nodaļas vadītājs novadīja semināru Valsts policijas amatpersonām;
* Piedalījās Valsts robežsardzes Aviācijas un speciālo operāciju pārvaldes organizētajās, teorētiskajās mācībās atbilstoši ARCC Operatīvās rīcības plānam;
* Sniedza priekšlikumus SM Aviācijas departamentam sakarā ar gatavotajiem grozījumiem likumā “Par aviāciju”, piedāvājot papildināt likumu ar starptautiskā normatīva akta, t.i., Regulas (ES) 996/2010 9. panta 1. punkta prasībām.

## 2.11. Aviācijas nodaļas darbības nākotnes perspektīvas un uzdevumi

* Sarīkot konkursu uz aviācijas izmeklētāja vakanto vietu;
* Veikt jaunā aviācijas izmeklētāja ievadīšanu nodaļas darbā, organizējot mācības Birojā, kā arī iesaistot izmeklēšanas procesā;
* Uzlabot nodaļas darbības kapacitāti komerciālu gaisa kuģu nelaimes gadījumu un incidentu izmeklēšanas jomā, sadarbojoties ar ENCASIA savstarpējās palīdzības sistēmu (EMSS);
* Veikt nepieciešamos papildinājumus NIMP. Turpināt komunikāciju un sadarbības uzlabošanu ar visām nelaimes gadījuma vietā iesaistītajām organizācijām saskaņā ar NIMP;
* Sniegt priekšlikumus SM Aviācijas departamentam saistībā ar pretrunām starp likuma “Par aviāciju” 70. pantu un MK noteikumu Nr.219 38. punktu;
* Piedalīties ENCASIA, ECAC, ESASI, ISASI, EASA semināros un mācībās;
* Novadīt mācību semināru “Aviācijas negadījumu notikuma vietu apskates kārtība, procedūras un sadarbības jautājumi starp dažādu tiesībsargājošu iestāžu darbiniekiem”. Plānots, ka Mācības seminārā piedalīsies Militārās policijas Izmeklēšanas dienesta darbinieki un VP GKrPP Kriminālistikas pārvaldes reģiona biroja eksperti;
* Izvērtēt drošuma rekomendāciju adresātu atbildes par veiktajiem pasākumiem Biroja izstrādāto drošuma rekomendāciju ieviešanā, veikt ieviesto pasākumu reģistrāciju SRIS2;
* Regulāri veikt esošā personāla aizsardzības līdzekļu komplekta auditēšanu, lai pilnībā nodrošinātu tā atbilstību ICAO apkārtrakstam Nr. 315 “Apdraudējums aviācijas negadījumu vietās”, aizsarglīdzekļu atbilstību Eiropas standartiem EN izmeklētāju aizsardzībai no visu veidu apdraudējumiem aviācijas nelaimes gadījuma vietā.



# 3. DZELZCEĻA AVĀRIJU IZMEKLĒŠANAS NODAĻA

## 3.1. Dzelzceļa satiksmes negadījumu izmeklēšana

Latvijas Republikā dzelzceļa satiksmes negadījumu izmeklēšanu veic Biroja Dzelzceļa avāriju izmeklēšanas nodaļa (turpmāk - Dzelzceļa nodaļa).

## 3.2. Pabeigtās izmeklēšanas 2023. gadā

Pabeigta nopietna dzelzceļa satiksmes negadījuma izmeklēšana “Vagona Nr. 52673068 ratiņu sānu rāmja lūzums posmā Nerza - Zilupe 2022. gada 1. janvārī”. Izmeklēšanas nobeiguma ziņojums Nr. 5-02/1-22 tika publiskots 2023. gada janvārī un pieejams Biroja mājaslapā https://www.taiib.gov.lv/lv/dzelzcela-nobeiguma-parskati.

Uzsākta nopietna dzelzceļa satiksmes negadījuma izmeklēšana par 2023. gada 30. novembrī plkst. 10.14 dzelzceļa stacijā Lielvārde notikušo negadījumu ar A/S “Pasažieru vilciens” dīzeļvilcienu, kad tika nāvīgi traumēts Valsts akciju sabiedrības “Latvijas dzelzceļš” Sliežu ceļu pārvaldes darbinieks.

## 3.3. Izmeklētie dzelzceļa satiksmes negadījumi no 2018.-2023. gadam

|  |  |  |  |  |  |  |
| --- | --- | --- | --- | --- | --- | --- |
| **Negadījuma veids/Gads** | **2018** | **2019** | **2020** | **2021** | **2022** | **2023** |
| Ritošā sastāva ugunsgrēks | 1 |  |  |  |  |  |
| Nelaimes gadījums ar cilvēku ritošā sastāva kustības laikā |  | 1 |  |  |  | 1\* |
| Negadījums uz pārbrauktuves |  |  | 1 |  |  |  |
| Kravas vagona galvenā rāmja kreisās sānsijas  plaisa |  |  |  | 1 |  |  |
| Vagona ratiņu sānu rāmja lūzums |  |  |  |  | 1 |  |

\*-uzsākta izmeklēšana

## 3.4. Drošības ieteikumu analīze

Drošības ieteikumu analīze ļauj izvērtēt sniegto ieteikumu efektivitāti un izmantot atgriezenisko saiti, lai uzlabotu turpmāko ieteikumu izstrādi. Visi Dzelzceļa nodaļas izdotie ieteikumi ir savlaicīgi ieviesti.

|  |  |  |  |  |  |  |
| --- | --- | --- | --- | --- | --- | --- |
| Gads | 2018 | 2019 | 2020 | 2021 | 2022 | 2023 |
| Izstrādāti | 3 | 0 | 3 | 6 | 0 | 0 |
| Ieviesti | 3 | 0 | 3 | 6 | 0 | 0 |
| Tiek ieviesti | - | - | - | - | - | - |
| Netiek ieviesti | - | - | - | - | - | - |

Piezīmes:

**Ieviesti** - ieteikumu īstenoja tā, kā to sniedza Dzelzceļa nodaļa;

**Tiek ieviesti** - adresāts piekrita, ka ir jāuzlabo drošība, bet tam bija atļauts vai arī tas veica citus pasākumus, kas netika ieteikti riska mazināšanai;

**Netiek ieviesti** - adresāts pieņēma ieteiktā uzlabojuma iemeslu, bet pēc pienācīgas apsvēršanas secināja, ka papildu pasākumi nav nepieciešami, jo uz risku, ko atklāj negadījums vai starpgadījums, attiecas spēkā esošie riska pieņemšanas kritēriji.

## 3.5. Dzelzceļa negadījumu sākotnējā izvērtēšana

Dzelzceļa nodaļa 2023. gadā no dzelzceļa infrastruktūras pārvaldītāja saņēma 1238 paziņojumus par atgadījumiem dzelzceļā, no tiem 787 ārpus darba laika un 451 darba laikā. Papildus informācija, lai veiktu sākotnējo izvērtēšanu, tika pieprasīta par 85 atgadījumiem. No tiem 18 bija nopietni negadījumi un 67 dzelzceļa satiksmes drošības pārkāpumi. Viens nopietns negadījums bija pasažieru vilciena uzbraukšana cilvēkam, par kuru Birojs pieņēma lēmumu veikt pilnu izmeklēšanu. Pārējie nopietnie negadījumi bija sadursmes uz dzelzceļa pārbrauktuvēm un nelaimes gadījumi ar cilvēku ritošā sastāva kustības laikā, kuros tika konstatēts, ka negadījumu galvenais iemesls bija piekļuves dzelzceļam noteikumu pārkāpšana vai pašnāvība.

**Nopietni negadījumi ar cilvēkiem 2023. gadā**

|  |  |  |  |
| --- | --- | --- | --- |
| Nopietnos negadījumos traumēto cilvēku skaits | t.sk. cietuši | t.sk. bojā gājuši | no tiem pašnāvības vai to mēģinājums |
| 16 | 3 | 13 | 9 |

Satiksmes drošības pārkāpumi galvenokārt bija saitīti ar vilces līdzekļa bojājumu, kura dēļ nav iespējams veikt visu maršrutu līdz galapunktam. Ritošā sastāva nobraukšana no sliedēm, kas galvenokārt notika uz dzelzceļa staciju pievedceļiem. Veicot sākotnējo izvērtēšanu, tika konstatēts, ka negadījumu galvenais iemesls bija neatbilstoša pievedceļa vai pārmijas uzturēšana.

## 3.6. Dzelzceļa nodaļas veiktās negadījumu sākotnējās izvērtēšanas 2023. gadā

|  |  |
| --- | --- |
| Nr.  p.k. | Notikums |
| 1. | 30.11.2023. stacijā Lielvārde ar pasažieru dīzeļvilcienu tika nāvīgi traumēts vīrietis, kurš veica pārmiju attīrīšanas darbus ar sniega pūtēju.  Biroja rīcība   * Veikta negadījuma vietas apskate, intervēti dzelzceļa darbinieki; * Birojs pieņēma lēmumu veikt pilnu izmeklēšanu. |
| 2. | 08.03.2023. sliežu ceļu posmā Carnikava – Lilaste ar pasažieru dīzeļvilcienu tika nāvīgi traumēts vīrietis, kurš gulēja uz sliedēm.  **Biroja rīcība**   * Veikta negadījuma vietas apskate, intervēti dzelzceļa darbinieki; * Konstatēts, ka cietušais atradās paaugstinātas bīstamības zonā, guļot uz sliežu ceļa; * Ieteikts ierobežot piekļuvi sliežu ceļiem, dzelzceļa līnijai un uzstādīt brīdinājuma zīmes negadījuma vietā. |
| 3. | 07.06.2023. stacijā Rēzekne 2 ar kravas vilcienu tika nāvīgi traumēta nepilngadīga meitene.  **Biroja rīcība**   * Veikta negadījuma vietas apskate, intervēti dzelzceļa darbinieki; * Konstatēts, ka negadījumu iemesls bija pašnāvība. * Ieteikts ierobežot piekļuvi staciju sliežu ceļiem un uzstādīt brīdinājuma zīmes. |
| 4. | 05.07.2023. stacijā Šķirotava uz gājēju pārejas ar pasažieru dīzeļvilcienu tika smagi traumēta sieviete.  **Biroja rīcība**   * Veikta negadījuma vietas apskate, intervēti dzelzceļa darbinieki; * Konstatēts, ka negadījuma iemesls bija pašnāvība; * Ieteikts gājēju pārejas aprīkot ar signalizāciju. |
| 5. | 01.12.2023. sliežu ceļu posmā Šķirotava – Salaspils pieturas punktā Dole ar pasažieru dīzeļvilcienu tika nāvīgi traumēts vīrietis.  **Biroja rīcība**   * Veikta negadījuma vietas apskate, intervēti dzelzceļa darbinieki; * Konstatēts, ka vīrietis alkohola reibumā gulēja uz sliedēm; * Ieteikts ierobežot piekļuvi sliežu ceļiem, dzelzceļa līnijai un uzstādīt brīdinājuma zīmes negadījuma vietā. |
| 6. | 07.12.2023. sliežu ceļu posmā Olaine – Torņakalns pieturas punktā Jaunolaine ar pasažieru dīzeļvilcienu tika smagi traumēta sieviete.   * Veikta negadījuma vietu izpēte, intervēti dzelzceļa darbinieki; * Konstatēts, ka sieviete alkohola reibumā atradās starp jaunbūvējamo pasažieru platformu un sliežu ceļu; * Ieteikts ierobežot piekļuvi būvniecības vietai un uzstādīt brīdinājuma zīmes. |
| 7. | 23.05.2023. sliežu ceļu posmā Biksti – Dobele kravas vilciens uzbrauca uz sliežu ceļa darbinieku ratiņiem, kas paredzēti instrumentu pārvadāšanai.  **Biroja rīcība**   * Veikta negadījuma vietas apskate, intervēti dzelzceļa darbinieki; * Konstatēts, ka darbinieki neievēroja darba tehnoloģiju (darbs ar nepietiekamu darbinieku daudzumu un darba vietu nenorobežošana) |
| 8. | 12.06.2023. Vagonu parkā notika Elektrovilciena ''Škoda'' patvaļīga aizripošana no stāvēšanas ceļa un iebraukšana strupceļa prizmā. Rezultātā tika uzgriezta viena necentralizēta pārmija un notika elektrovilciena ''Škoda''  nobraukšana no sliedēm ar vieniem ratiņiem.  **Biroja rīcība**   * Veikta negadījuma vietas apskate, intervēti dzelzceļa darbinieki; * Konstatēts, ka darbinieki neievēroja darba tehnoloģiju (nebija ievietota bremžu kurpe), veicot bremžu sistēmas sagatavošanu manevru darbam. Atlaižot vilciena automātiskas un pneimatiskas stāvbremzes, notika patvaļīga elektrovilciena aizripošana no stāvēšanas ceļa. |

**Satiksmes drošības pārkāpumi** **2023. gadā**

|  |  |
| --- | --- |
| Satiksmes drošības  pārkāpuma veids | Skaits |
| Ritošā sastāva nobraukšana no sliedēm | 3 |
| Ritekļa sadursme ar dzelzceļa infrastruktūras objektu | 4 |
| Vilciena pieņemšana/nosūtīšana pa nepareizi sagatavotu maršrutu | 1 |
| Pabraukšana garām aizliedzošajam signālam | 3 |
| Pārmijas pārlikšana, ja uz tās atrodas riteklis | 1 |
| Pārmijas uzgriešana | 3 |
| Ritekļa aizripošana aiz stāvēšanas ceļa kontrolstabiņa | 1 |
| Ritekļa atkabināšana no vilciena bukses sasilšanas vai citu tehnisku iemeslu dēļ | 3 |
| Stacijas luksofora atļaujošā signāla pārslēgšanās uz aizliedzošo signālu, un pārslēgšanās dēļ riteklis pabrauc garām aizliedzošajam signālam | 3 |
| Tāds vilciena vilces līdzekļa bojājums, kura dēļ nav iespējams veikt visu maršrutu līdz galapunktam un jāpieprasa palīdzība vilciena aizvešanai līdz galapunktam | 22 |

Izvērtējot Biroja pienākumu izmeklēt šādus negadījumus un mācību, ko minētajos gadījumos var dot Biroja veiktā izmeklēšana, kā arī pašas nozares veiktās izmeklēšanas rezultātus, šo negadījumu izmeklēšana netika turpināta.

## 3.7. Sadarbība ar dzelzceļa satiksmes valstu izmeklēšanas struktūru Eiropas tīklu

* Dzelzceļa nodaļas pārstāvji piedalījās trīs dzelzceļa satiksmes valstu izmeklēšanas struktūru Eiropas tīkla sanāksmēs;
* Sniedza konsultācijas Lietuvas un Bulgārijas izmeklētajiem par izmeklēšanas procesu un pieredzi;
* Pieprasīja izmeklēšanai nepieciešamo informāciju no visām izmeklēšanas iestādēm.

## 3.8. Dzelzceļa nodaļas darbības nākotnes perspektīvas un uzdevumi

* Paaugstināt izmeklētāju kvalifikāciju, apmeklējot kursus par jaunām dzelzceļa tehnoloģijām;
* Organizēt izmeklētāju apmācību par jaunā tipa elektrovilcienu konstrukciju un drošības sistēmu darbību;
* Piedalīties infrastruktūras pārvaldītāja rīkotajās mācībās par seku likvidēšanas pasākumiem dzelzceļa avārijas gadījumā;
* Piedalīties Dzelzceļa satiksmes valstu izmeklēšanas struktūru Eiropas tīkla sanāksmēs.



# 4. JŪRAS NEGADĪJUMU IZMEKLĒŠANAS NODAĻA

## 4.1.  Jūras negadījumu un incidentu izmeklēšana

Latvijas Republikā jūras negadījumu un incidentu izmeklēšanu veic Biroja Jūras negadījumu izmeklēšanas nodaļa (turpmāk – Jūras nodaļa).

Birojs, saņemot informāciju par negadījumu, veic negadījuma sākotnējo izvērtēšanu. Sākotnēja izvērtēšana ir ar jūras negadījuma vai incidenta apstākļiem saistītās sākotnējās informācijas izvērtēšana, lai pieņemtu lēmumu, vai nepieciešams veikt izmeklēšanu.

## 4.2. Jūras nodaļas veiktās negadījumu un incidentu sākotnējās izvērtēšanas 2023. gadā

|  |  |
| --- | --- |
| Nr.  p.k. | Notikums |
| 1. | 2023.gada 2. februārī Barenca jūrā no Norvēģijas karoga zvejas kuģa HUNTER darba laikā pāri bortam izkrita un pazuda bez vēsts zvejnieks, Latvijas Republikas pilsonis.  **Biroja rīcība:**   * Jūras nodaļa sniedza atbalstu Norvēgijas jūras negadījumu izmeklēšanas iestādei, kā arī izvērtēja un saskaņoja negadījuma izmeklēšanas ziņojumu pirms tā publicēšanas. |
| 2. | 2023. gada 21. februārī Rīgas līcī uz Nīderlandes karoga konteinerkuģa ESCAPE notika ugunsgrēks. Apkalpe tika evakuēta. Kuģis tika atstāts dreifējot. Uz kuģa atradās vairāki konteineri ar bīstamām ķīmiskām vielām.  **Biroja rīcība:**   * Jūras nodaļa veica šī negadījuma sākotnējo izvērtēšanu. Uz kuģa tika savākti dati, liecības, veiktas intervijas ar kuģa apkalpes locekļiem, tika organizētas apkalpes locekļu videokonferences ar Nīderlandes izmeklēšanas iestāžu pārstāvjiem; * Jūras nodaļa nodeva visus materiālus Nīderlandes kolēģiem. Tika veiktas pārrunas ar Krasta Apsardzi ar mērķi paaugstināt dienesta gatavību reaģēt laicīgi un efektīvi līdzīgās situācijās nākotnē. |
| 3. | 2023. gada 1.augustā Latvijas karoga kuģis CEG Galaxy uzskrēja uz sēkļa pie Skotijas krasta (Lielbritānija). Vēlāk kuģis noņēmās (*nobrauca)* no sēkļa bez krasta dienestu palīdzības un turpināja pārgājienu uz ostu saskaņā ar plānu.  **Biroja rīcība:**   * Negadījums tika kvalificēts kā incidents. Jūras nodaļa veica šī incidenta sākotnējo izvērtēšanu. Uz kuģa tika savākti dati, liecības, veiktas intervijas ar kuģa apkalpes locekļiem. Incidenta izmeklēšanu veica kuģa kompānija (FEHN SHIPPING) saskaņā ar konvencionālām prasībām; * Izmeklēšanas ziņojums tika ievietots Biroja interneta vietnē |

## 4.3. SafeSeaNet saņemtie ziņojumi

No Eiropas Savienības jūras drošības informācijas sistēmas SafeSeaNet tika saņemti 48 ziņojumi par negadījumiem.

Visi ziņojumi tika analizēti saskaņā ar šādiem kritērijiem:

* Latvijas Republikas iespējamā iesaistīšanās izmeklēšanā - negadījumā būtiski ieinteresētas valsts statusā;
* iesaistīto kuģu vizīšu vēsture un plāni ierasties Latvijas Republikas ostās.

## 4.4. Drošības rekomendāciju analīze

Drošības rekomendāciju analīze ļauj izvērtēt sniegto rekomendāciju efektivitāti un izmantot atgriezenisko saiti, lai uzlabotu turpmāko rekomendāciju izstrādi.

|  |  |  |  |  |  |  |
| --- | --- | --- | --- | --- | --- | --- |
| Gads | 2018 | 2019 | 2020 | 2021 | 2022 | 2023 |
| Izstrādātas | 4 | 0 | 2 | 2 | 2 | 2 |
| Ieviestas | 4 | 0 | 2 |  |  | 2 |
| Tiek ieviestas |  |  |  | 2 | 2 |  |
| Netiek ieviestas |  |  |  |  |  |  |

Piezīme:

**Ieviestas** - rekomendāciju īstenoja tā, kā to ieteica Jūras nodaļa;

**Tiek ieviestas** - adresāts piekrita, ka ir jāuzlabo drošība, bet tam bija atļauts vai arī tas veica citus pasākumus, kas netika ieteikti riska mazināšanai;

**Netiek ieviestas** - adresāts pieņēma ieteiktā uzlabojuma iemeslu, bet pēc pienācīgas apsvēršanas secināja, ka papildu pasākumi nav nepieciešami, jo uz risku, ko atklāj negadījums vai starpgadījums, attiecas spēkā esošie riska pieņemšanas kritēriji.

## 4.5. Jūras negadījumu un incidentu statistika no 2018.-2023. gadam

**Negadījumu un incidentu kopējais skaits**

|  |  |  |  |  |  |  |
| --- | --- | --- | --- | --- | --- | --- |
| Gads | 2018 | 2019 | 2020 | 2021 | 2022 | 2023 |
| **Negadījumu/ incidentu kopskaits, t.sk.** | **25** | **14** | **13** | **9** | **10** | **3** |
| Latvijas ūdeņos | 17 | 9 | 5 | 7 | 8 | 1 |
| Ārpus Latvijas ūdeņiem | 8 | 5 | 8 | 2 | 2 | 2 |
| ***Tai skaitā iedalījums pēc:***  ***iedalījums pēc negadījuma veida*** | | | | | |  |
| Sevišķi smags negadījums | 2 | 5 | 2 |  | 1 | 1 |
| Smags negadījums | - | 5 | 1 |  | - |  |
| Mazāk smags negadījums | 3 | 2 | 8 | 8 | 4 | 1 |
| Incidents | 20 | 2 | 2 | 1 | 5 | 1 |
| ***iedalījums pēc negadījuma tipa*** | | | | | |  |
| Sadursme |  |  | 4 | 1 |  |  |
| Kontakts ar stacionāru objektu | 5 | 1 | 2 | 5 | 6 |  |
| Uzsēšanās uz sēkļa | 3 | 2 | 2 | 1 | 1 | 1 |
| Saskare ar grunti |  |  |  |  | 1 |  |
| Ugunsgrēks/ eksplozija |  |  |  |  | 1 | 1 |
| Dzinēja bojājumi | 1 |  |  |  |  |  |
| Nogrimšana/ apgāšanās | 1 |  |  | 1 |  |  |
| Sūce |  |  |  |  |  |  |
| Vides piesārņojums | 1 | 1 |  |  |  |  |
| Negadījums darba vietā | 1 | 7 | 2 |  | 1 | 1 |
| Cits | 13 | 3 | 3 | 1 |  |  |
| ***iedalījums pēc negadījumā iesaistītā kuģa tipa*** | | | | | |  |
| Beramkravu kuģis | 2 |  |  |  | 2 | 1 |
| Konteinerkuģis |  |  |  |  |  | 1 |
| Ģenerālo kravu kuģis | 16 | 9 | 10 | 5 | 2 |  |
| Tankkuģis | 1 |  |  |  |  |  |
| Pasažieru kuģis |  |  |  |  |  |  |
| Pasažieru/ Ro-Ro kuģis |  | 1 | 2 |  | 1 |  |
| Zvejas kuģis | 1 | 1 | 1 | 1 | 1 | 1 |
| Velkonis | 1 |  |  |  |  |  |
| Cits (atpūtas kuģi, laivas, NBS kuģi) | 4 | 3 |  | 3 | 4 |  |
| ***persona zaudējusi dzīvību, gājis bojā kuģis*** | | | | | |  |
| Persona zaudējusi dzīvību saistībā ar negadījumu | 2 | 5 | 2 |  | 1 | 1 |
| Ar negadījumu nesaistīta persona zaudējusi dzīvību |  | 2 |  |  |  |  |
| Gājis bojā kuģis |  |  |  |  |  |  |

## 4.6. Sadarbība ar starptautiskajām organizācijām un apmācība

2023. gadā Jūras nodaļas izmeklētāji piedalījās:

* Prāmja ESTONIA 1994.gada katastrofas atkārtotā izmeklēšanā Latvijas Republikā. Birojs sniedza administratīvu atbalstu starptautiskai izmeklēšanas grupai, organizējot atkārtotas intervijas ar katastrofā izdzīvojušajiem;
* Biroja Aviācijas un Jūras nodaļas vadītāji novadīja semināru Valsts policijas amatpersonām Pieaugušo neformālās izglītības mācību programmas "Aviācijas negadījumu un peldlīdzekļu avāriju jūrā un iekšējos ūdeņos izmeklēšana, institūciju kompetence un sadarbība" ietvaros, kuru realizē Valsts policijas koledža;
* Eiropas jūras drošības aģentūras (EMSA) pastāvīgas sadarbības sistēmas (Permanent Coopertion Framework) ietvaros gada sapulcē un darba grupā “Izmeklētāju apmācība”;
* Starptautiskajā jūras negadījumu izmeklētāju forumā (MAIIF 30) Londona, Lielbritānija;
* Eiropas jūras negadījumu izmeklētāju forumā (EMAIIF 16) Kopenhāgena, Dānija;
* Biroja Jūras nodaļas vadītājs pildīja PA SAFE (Politikas joma DROŠĪBA) sapulču priekšsēdētāja amatu no 2023. gada 1. jūlija līdz 31. decembrim;
* Negadījumi pēc piekritības tika reģistrēti Eiropas Komisijas EMCIP datubāzē;

## 4.7. Jūras nodaļas darbības nākotnes perspektīvas un uzdevumi

* Piedalīties EMSA darba grupās un semināros, lai uzlabotu Biroja darbības kapacitāti jūras negadījumu un incidentu izmeklēšanas jomā Eiropas pastāvīgas sadarbības sistēmas (Permanent Coopertion Framework) ietvaros;
* Turpināt komunikāciju par sadarbības uzlabošanu un tās praktisko ieviešanu ar visām jūras nozarē iesaistītajām organizācijām, pirmkārt, ar tiesībsargājošajām institūcijām, Krasta apsardzes dienestu, Valsts vides dienestu;
* Veikt EMCIP programmatūras atjaunināšanu saskaņā ar programmatūras izstrādātāju veiktajiem labojumiem;
* Reģistrēt negadījumus EMCIP datubāzē;
* Piedalīties PA SAFE pasākumos saskaņā ar Ministru kabineta norādēm;
* Turpināt izmeklētāju apmācību specializētos kursos.

# 5. PLĀNOTIE PASĀKUMI

## 5.1. Birojam izvirzītie uzdevumi pārskata gadā un to ieviešanas novērtējums

|  |  |
| --- | --- |
| **Birojam izvirzītie uzdevumi** | **Ieviešanas novērtējums** |
| Pēc nepieciešamības noslēgt sadarbības līgumus ar starptautiskajām un Eiropas Savienības izmeklēšanas iestādēm, kā arī sertificētām tehniskās izpētes laboratorijām. | Joprojām darbojas iepriekš noslēgtie līgumi, nebija nepieciešamas slēgt jaunus līgumus. |
| ES SBJR PA Safe (politikas joma jūras drošības stiprināšanai Baltijas jūras reģionā) pārstāvēt Latvijas viedokli, kas saistīts ar Biroja kompetences jomu. | Biroja Jūras nodaļas pārstāvji piedalījās visos ES SBJR pasākumos: semināros, forumos un attālinātās konferencēs; politikas jomā sasniegtie rezultāti un aktualitātes var tikt atrastas attiecīgajās interneta vietnēs. |
| Sadarbojoties ar VSIA “Latvijas Jūras administrāciju” un Satiksmes ministriju, nodrošināt Latvijas prezidentūru PA Safe jomas Vadības komitejā. | Biroja Jūras nodaļas vadītājs pildīja PA SAFE (Politikas joma DROŠĪBA) sapulču priekšsēdētāja amatu no 2023. gada 1. jūlija līdz 31. decembrim. |
| Biroja nodaļām organizēt apmācības katrā nozarē vienu reizi gadā, iegūstot zināšanas un prasmes par biroja citu nozaru izmeklēšanas specifiku. | Tika organizētas apmācības katrā nozarē, lai iegūtu zināšanas un prasmes par biroja citu nozaru izmeklēšanas specifiku. |
| Darbiniekiem vienu reizi divos gados piedalīties profesionālas izaugsmes semināros un kursos, lai iegūtu sertifikātus. | 2023. gadā Biroja nodarbinātie kopumā apmeklēja 57 profesionālās izaugsmes seminārus vai kursus un ieguva sertifikātus. |
| Papildināt izmeklētāju teorētiskās un praktiskās zināšanas par mūsdienu tehnikas iekārtām un tehnoloģijām, un jaunām izmeklēšanas metodēm, tai skaitā izmeklētājiem vienu reizi gadā piedaloties izmeklētāju kursos, pieredzes apmaiņas semināros vai konferencēs. | *Aviācijas nodaļa apmeklēja šādus kursus:*  ICAO vebinārs par negadījumu un nopietnu incidentu izmeklēšanu;  ESASI vebinārā par tēmu “FocusOn… Communicating with Families”;  Valsts robežsardzes Aviācijas un speciālo operāciju pārvaldes organizētās teorētiskās mācības “Liela mēroga civilās aviācijas gaisa kuģa nelaimes gadījums Valmieras novadā”.  *Dzelzceļa nodaļa apmeklēja šādus kursus:*  Kvalifikācijas celšanas kursi Lielbritānijā “Dzelzceļa avārijas izmeklēšanas simulācija”;  Kvalifikācijas celšanas kursi Lielbritānijā "Dzelzceļa pārvadājumu negadījumu izmeklēšana”;  ERA vebinārs “Pārrobežu dzelzceļa nākotne”;  ERA vebinārs "Ķiberdrošība";  ERA vebinārs "Tehniskā apkope";  Tiešsaistes mācību kurss “Drošības pārvaldības sistēmas nodrošināšana”.  *Jūras nodaļa apmeklēja šādus kursus:*  Kurss EMCIP User group EMSA;  Attālinātās mācības-Jūras negadījumu izmeklētāju paplašinātais kurss (Advanced Course) EMSA;  Attālinātās mācības-Jūras negadījumu izmeklētāju paplašinātais kurss (Advanced Course) EMSA;  HELCOM mācības BALEX DELTA 2023 novērotāja statusā, Kotka, Somija;  EMSA seminārs Cilvēka faktors jūras negadījumos. |

## 5.2. Biroja plānotie pasākumi 2024. gadā

* Biroja nodaļām organizēt apmācības katrā nozarē vienu reizi gadā, iegūstot zināšanas un prasmes par biroja citu nozaru izmeklēšanas specifiku;
* Papildināt izmeklētāju teorētiskās un praktiskās zināšanas par mūsdienu tehnikas iekārtām un tehnoloģijām, un jaunām izmeklēšanas metodēm, tai skaitā izmeklētājiem vienu reizi gadā piedaloties izmeklētāju kursos, pieredzes apmaiņas semināros vai konferencēs.
* Piedalīties starptautisko organizāciju rīkotajās sanāksmēs, semināros, konferencēs, lai stiprinātu sadarbību un pārstāvniecību starptautiskajā vidē, pēc nepieciešamības
* Piedalīties resoru, starpresoru un valsts mēroga aviācijas, dzelzceļa un jūras negadījumu modelēšanas mācību un treniņu pasākumos, vismaz vienās mācībās vai treniņos katrā nozarē

Dokuments parakstīts ar drošu elektronisko parakstu un satur laika zīmogu

|  |  |
| --- | --- |
| Transporta nelaimes gadījumu  un incidentu izmeklēšanas birojs  Adrese: Brīvības ielā 58, Rīgā, LV-1011 | Tālr.: 67288140  [pasts@taiib.gov.lv](mailto:pasts@taiib.gov.lv)  https://www.taiib.gov.lv/lv |